Yesu nkaja mu Yeliko apitile vila ndila.
Napanelo mulikaja lyolyo lyo,
andípagwa munu jumo wavashinshema Shakeu.
Nae avele nanangalaledi wavakukatisha-ukodi na avele ntajili.
Jojo jo,
ashindalota amwone Yesu mwavalalele kanji haishululika kumwona mwaa andíipika na vanu vandíinjipa.
Bai nae andítukutila mushu ndakwela munnandi pakulota amwone Yesu mwaa Yesu ashuka shalatoto lyutu lyolyo.
Yesu pawikile apalá paladile muwa andímwona Shakeu nae kushidoni,
“Shakeu!
Shuluka shipajelo mwaa nelo ininguvaikila ngupumulilile paing'ande pako.”
Shakeu kushulukinneu kumpwashalela Yesu na lipuwilo lyoe.
Kutwala vanu uti pavagwene davo kutangadikanga vaashidoni,
“Kumanya dashi kulitenda shijeni kwankútega!”
Kanji Shakeu andítakatuka kumwaulila Yesu kushidoni,
“Nang'olo ngwigwa,
nangu ndatwala inushu yamali angu ndivape vamashikini;
ata akapagwa munu wanimwividile shake,
ndamuujidya nimwanjadyedya myanda nsheshe.”
Yesu kushidoni,
“Nelo paing'ande apa kundimwikila kwambolegwa mwaa munu aju momo avelé mushipinga shaudukulu umwe Abulaamu.
Mwaa Mwana Wamunu aidilé ndavalambela na ndavaposha vajaíke.”